ประกาศกรมสวัสดิการและคุ้มครองแรงงานเรื่อง หลักเกณฑ์และวิธีการอบรมหัวหน้าหน่วยงานความปลอดภัยพ.ศ. 2551---------------------------------------------- อาศัยอํานาจตามความในข้อ 35 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางาน พ.ศ. 2549 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศกรมสวัสดิการและคุ้มครองแรงงาน เรื่อง หลักเกณฑ์และวิธีการอบรมหัวหน้าหน่วยงานความปลอดภัย พ.ศ. 2551"ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปหมวด ๑ บททั่วไป-------------------------------------ข้อ ๓ ลูกจ้างซึ่งมีสิทธิเข้ารับการอบรมหัวหน้าหน่วยงานความปลอดภัยต้องเป็นหรือเคยเป็นเจ้าหน้าที่ความปลอดภัยในการทํางานระดับหัวหน้างาน ระดับเทคนิค ระดับเทคนิคขั้นสูงหรือระดับบริหารข้อ ๔ นายจ้างซึ่งประสงค์ให้ลูกจ้างตามข้อ 3 เข้ารับการอบรมหัวหน้าหน่วยงานความปลอดภัยต้องจัดให้ลูกจ้างนั้นได้รับการอบรมกับกรมสวัสดิการและคุ้มครองแรงงาน หรือหน่วยงานอบรมหัวหน้าหน่วยงานความปลอดภัย พร้อมยื่นเอกสารดังต่อไปนี้ (1) สําเนาบัตรประจําตัวประชาชนหรือสําเนาหนังสือเดินทางของผู้เข้ารับการอบรม (2) สําเนาหนังสือรับรองการเป็นหรือเคยเป็นเจ้าหน้าที่ความปลอดภัยในการทํางานระดับหัวหน้างาน ระดับเทคนิค ระดับเทคนิคขั้นสูง หรือระดับบริหารข้อ ๕ หน่วยงานฝึกอบรมเจ้าหน้าที่ความปลอดภัยในการทํางานที่ได้ขึ้นทะเบียนไว้กับกรมสวัสดิการและคุ้มครองแรงงานตามประกาศกรมสวัสดิการและคุ้มครองแรงงาน เรื่อง หลักเกณฑ์และวิธีการฝึกอบรมเจ้าหน้าที่ความปลอดภัยในการทํางาน ลงวันที่ 18 สิงหาคม พ.ศ. 2549 เมื่อได้รับความเห็นชอบจากอธิบดีแล้ว ให้เป็นหน่วยงานอบรมหัวหน้าหน่วยงานความปลอดภัยตามประกาศนี้หมวด ๒ หลักสูตรหัวหน้าหน่วยงานความปลอดภัย---------------------------------------------ข้อ ๖ หลักสูตรหัวหน้าหน่วยงานความปลอดภัย ต้องมีระยะเวลาการอบรม ดังต่อไปนี้ (1) ไม่น้อยกว่าสี่สิบสองชั่วโมง สําหรับผู้ที่เป็นหรือเคยเป็นเจ้าหน้าที่ความปลอดภัยในการทํางานระดับหัวหน้างาน หรือเป็นหรือเคยเป็นเจ้าหน้าที่ความปลอดภัยในการทํางานระดับบริหาร (2) ไม่น้อยกว่าสามสิบชั่วโมง สําหรับผู้ที่เป็นหรือเคยเป็นเจ้าหน้าที่ความปลอดภัยในการทํางานระดับเทคนิค หรือเป็นหรือเคยเป็นเจ้าหน้าที่ความปลอดภัยในการทํางานระดับเทคนิคขั้นสูงข้อ ๗ หลักสูตรหัวหน้าหน่วยงานความปลอดภัยตามข้อ 6 หน่วยงานอบรมหัวหน้าหน่วยงานความปลอดภัยต้องจัดให้มีการอบรมทั้งภาคทฤษฎีและภาคปฏิบัติข้อ ๘ การอบรมภาคทฤษฎีสําหรับผู้ที่เป็นหรือเคยเป็นเจ้าหน้าที่ความปลอดภัยในการทํางานระดับหัวหน้างาน หรือเป็นหรือเคยเป็นเจ้าหน้าที่ความปลอดภัยในการทํางานระดับบริหารต้องมีกําหนดระยะเวลาการอบรมสามสิบชั่วโมง ประกอบด้วย 6 หมวดวิชา ดังต่อไปนี้ (1) หมวดวิชาที่ 1 กลยุทธ์ในการบริหารงานตามกฎหมายความปลอดภัย อาชีวอนามัยและสภาพแวดล้อมในการทํางานในสถานประกอบกิจการ มีระยะเวลาการอบรมสามชั่วโมง ประกอบด้วยหัวข้อวิชา (ก) กฎหมายที่เกี่ยวข้องกับความปลอดภัยของหน่วยงานต่างๆ (ข) การบริหารจัดการตามกฎหมายความปลอดภัยในการทํางาน (2) หมวดวิชาที่ 2 กลยุทธ์การบริหารองค์กร มีระยะเวลาการอบรมสามชั่วโมง ประกอบด้วยหัวข้อวิชา (ก) บทบาทหน้าที่ของผู้บริหารและการพัฒนาความเป็นผู้นํา (ข) เทคนิคการบริหารองค์กร (ค) การสื่อสาร มนุษย์สัมพันธ์ และการประสานงาน (3) หมวดวิชาที่ 3 การจัดการความเสี่ยงและการจัดทําแผนการจัดการความเสี่ยง มีระยะเวลาการอบรมหกชั่วโมง ประกอบด้วยหัวข้อวิชา (ก) การชี้บ่งอันตราย (ข) การประเมินความเสี่ยง (ค) การจัดทําแผนจัดการความเสี่ยงด้านความปลอดภัยและสุขภาพ (4) หมวดวิชาที่ 4 การจัดการสิ่งแวดล้อมในการทํางาน สภาพการทํางาน และการป้องกันโรคจากการทํางาน มีระยะเวลาการอบรมหกชั่วโมง ประกอบด้วยหัวข้อวิชา (ก) การป้องกันและควบคุมอันตรายจากสิ่งแวดล้อมในการทํางาน (ข) การป้องกันและควบคุมอันตรายจากสภาพการทํางาน (ค) การป้องกันและควบคุมโรคจากการทํางาน (5) หมวดวิชาที่ 5 การจัดการด้านวิศวกรรมความปลอดภัย มีระยะเวลาการอบรมหกชั่วโมง ประกอบด้วยหัวข้อวิชา (ก) การวางผังโรงงาน (ข) การจัดการด้านวิศวกรรมความปลอดภัยเกี่ยวกับเครื่องจักรและไฟฟ้า (ค) การจัดการเกี่ยวกับการเคลื่อนย้ายวัสดุและการเก็บรักษาวัสดุ (ง) แผนฉุกเฉินและการจัดการด้านการป้องกันและระงับอัคคีภัย (6) หมวดวิชาที่ 6 ระบบการจัดการความปลอดภัยและอาชีวอนามัย และการตรวจประเมิน มีระยะเวลาการอบรมหกชั่วโมง ประกอบด้วยหัวข้อวิชา (ก) ระบบการจัดการความปลอดภัยและอาชีวอนามัยและการประยุกต์ใช้ (ข) การจัดทําคู่มือและมาตรฐานด้านความปลอดภัยในการทํางาน (ค) การประเมินผลและการวัดผลการปฏิบัติงานด้านความปลอดภัย (ง) การตรวจประเมิน ข้อ ๙ การอบรมภาคปฏิบัติสําหรับผู้ที่เป็นหรือเคยเป็นเจ้าหน้าที่ความปลอดภัยในการทํางานระดับหัวหน้างาน หรือเป็นหรือเคยเป็นเจ้าหน้าที่ความปลอดภัยในการทํางานระดับบริหารต้องมีกําหนดระยะเวลาการอบรมสิบสองชั่วโมง ประกอบด้วยการสัมมนาเชิงปฏิบัติการที่ผู้เข้ารับการอบรมต้องจัดทําแผนการจัดการความเสี่ยงพร้อมนําเสนอรายงานการจัดทําแผนการจัดการความเสี่ยงในสถานประกอบกิจการของตน และการระดมความคิดเห็นในการปรับปรุงและพัฒนาแผนข้อ ๑๐ การอบรมภาคทฤษฎีสําหรับผู้ที่เป็นหรือเคยเป็นเจ้าหน้าที่ความปลอดภัยในการทํางานระดับเทคนิค หรือเป็นหรือเคยเป็นเจ้าหน้าที่ความปลอดภัยในการทํางานระดับเทคนิคขั้นสูงต้อง มีกําหนดระยะเวลาการอบรมสิบแปดชั่วโมง ประกอบด้วย 4 หมวดวิชา ดังต่อไปนี้ (1) หมวดวิชาที่ 1 กลยุทธ์ในการบริหารงานตามกฎหมายความปลอดภัยอาชีวอนามัย และสภาพแวดล้อมในการทํางานในสถานประกอบกิจการ มีระยะเวลาการอบรมสามชั่วโมง ประกอบด้วยหัวข้อวิชา (ก) กฎหมายที่เกี่ยวข้องกับความปลอดภัยของหน่วยงานต่างๆ (ข) การบริหารจัดการตามกฎหมายความปลอดภัยในการทํางาน (2) หมวดวิชาที่ 2 กลยุทธ์การบริหารองค์กร มีระยะเวลาการอบรมสามชั่วโมง ประกอบด้วยหัวข้อวิชา (ก) บทบาทหน้าที่ของผู้บริหารและการพัฒนาความเป็นผู้นํา (ข) เทคนิคการบริหารองค์กร (ค) การสื่อสาร มนุษย์สัมพันธ์ และการประสานงาน (3) หมวดวิชาที่ 3 การจัดการความเสี่ยงและการจัดทําแผนการจัดการความเสี่ยง มีระยะเวลาการอบรมหกชั่วโมง ประกอบด้วยหัวข้อวิชา (ก) การชี้บ่งอันตราย (ข) การประเมินความเสี่ยง (ค) การจัดทําแผนจัดการความเสี่ยงด้านความปลอดภัยและสุขภาพ (4) หมวดวิชาที่ 4 ระบบการจัดการความปลอดภัยและอาชีวอนามัย และการตรวจประเมิน มีระยะเวลาการอบรมหกชั่วโมง ประกอบด้วยหัวข้อวิชา (ก) ระบบการจัดการความปลอดภัยและอาชีวอนามัยและการประยุกต์ใช้ (ข) การจัดทําคู่มือและมาตรฐานด้านความปลอดภัยในการทํางาน (ค) การประเมินผลและการวัดผลการปฏิบัติงานด้านความปลอดภัย (ง) การตรวจประเมินข้อ ๑๑ การอบรมภาคปฏิบัติสําหรับผู้ที่เป็นหรือเคยเป็นเจ้าหน้าที่ความปลอดภัยในการทํางานระดับเทคนิค หรือเป็นหรือเคยเป็นเจ้าหน้าที่ความปลอดภัยในการทํางานระดับเทคนิคขั้นสูงต้องมีกําหนดระยะเวลาการอบรมสิบสองชั่วโมง ประกอบด้วยการสัมมนาเชิงปฏิบัติการที่ผู้เข้ารับการอบรมต้องจัดทําแผนการจัดการความเสี่ยงพร้อมนําเสนอรายงานการจัดทําแผนการจัดการความเสี่ยงในสถานประกอบกิจการของตน และการระดมความคิดเห็นในการปรับปรุงและพัฒนาแผนข้อ ๑๒ ผู้เข้ารับการอบรมหลักสูตรหัวหน้าหน่วยงานความปลอดภัย ต้องเข้ารับการอบรมเต็มเวลาตลอดหลักสูตรตามข้อ 6 รวมทั้งต้องผ่านการวัดผลและประเมินผลตามข้อ 14 (4)หมวด ๓ วิทยากร---------------------------------------ข้อ ๑๓ วิทยากรหลักสูตรหัวหน้าหน่วยงานความปลอดภัย ต้องมีคุณสมบัติอย่างหนึ่งอย่างใด ดังต่อไปนี้ (1) เป็นหรือเคยเป็นเจ้าหน้าที่ของหน่วยงานราชการที่มีคุณวุฒิไม่ต่ํากว่าปริญญาตรีสาขาอาชีวอนามัย หรือเทียบเท่า หรือผ่านการฝึกอบรมหลักสูตรด้านความปลอดภัยในการทํางานของกรมสวัสดิการและคุ้มครองแรงงาน ทั้งนี้ ต้องปฏิบัติงานที่เกี่ยวข้องกับความปลอดภัยในการทํางานมาไม่น้อยกว่าห้าปี และมีประสบการณ์การเป็นวิทยากรเกี่ยวกับความปลอดภัยในการทํางานไม่น้อยกว่าสามปี (2) เป็นอาจารย์ในสถาบันอุดมศึกษาของรัฐหรือเอกชนที่สําเร็จการศึกษาไม่ต่ํากว่าปริญญาตรีสาขาอาชีวอนามัย หรือเทียบเท่า โดยสอนวิชาที่เกี่ยวกับความปลอดภัยในการทํางาน และมีประสบการณ์การสอนเกี่ยวกับวิชาดังกล่าวไม่น้อยกว่าสามปี (3) เป็นผู้มีความรู้และประสบการณ์ในการทํางานที่เกี่ยวข้องกับหัวข้อวิชาที่บรรยายไม่น้อยกว่าห้าปี หรือเป็นผู้ปฏิบัติงานโดยตรงเกี่ยวกับการพัฒนาองค์ความรู้หรือมาตรฐานด้านความปลอดภัยในการทํางานไม่น้อยกว่าห้าปี ทั้งนี้ ต้องมีประสบการณ์การเป็นวิทยากรเกี่ยวกับหัวข้อวิชาที่บรรยายมาไม่น้อยกว่าสามปีหมวด ๔ การดําเนินการอบรม---------------------------------------ข้อ ๑๔ หน่วยงานอบรมหัวหน้าหน่วยงานความปลอดภัยต้องดําเนินการอบรมตามหลักสูตรหัวหน้าหน่วยงานความปลอดภัยและต้องดําเนินการ ดังนี้ (1) แจ้งกําหนดการอบรมแต่ละครั้งต่ออธิบดีหรือผู้ซึ่งอธิบดีมอบหมายก่อนวันอบรมไม่น้อยกว่าสิบห้าวัน (2) จัดให้มีเอกสารประกอบการอบรมที่มีเนื้อหาและรายละเอียดตามหลักสูตร (3) จัดให้ห้องอบรมหนึ่งห้องมีผู้เข้ารับการอบรมไม่เกินหกสิบคนและวิทยากรอย่างน้อยหนึ่งคน (4) จัดให้มีการวัดผลและประเมินผลการอบรม (5) ออกใบรับรองให้แก่ผู้ผ่านการอบรมข้อ ๑๕ ให้หน่วยงานอบรมหัวหน้าหน่วยงานความปลอดภัยจัดทําบัญชีรายชื่อผู้ผ่านการอบรมหลักสูตรหัวหน้าหน่วยงานความปลอดภัย และเอกสารประเมินผลการอบรมของผู้ผ่านการอบรมแต่ละราย โดยให้วิทยากรซึ่งเป็นผู้ดําเนินการอบรมเป็นผู้รับรองเอกสารดังกล่าว และส่งเอกสารนั้นต่ออธิบดีหรือผู้ซึ่งอธิบดีมอบหมายภายในสามสิบวันนับแต่วันที่เสร็จสิ้นการอบรมข้อ ๑๖ หน่วยงานอบรมหัวหน้าหน่วยงานความปลอดภัยใดฝ่าฝืนหรือไม่ปฏิบัติตามประกาศนี้ ให้อธิบดีมีอํานาจดังต่อไปนี้ (1) มีหนังสือเตือนให้ปฏิบัติให้ถูกต้องภายในระยะเวลาที่กําหนด (2) สั่งให้หยุดการดําเนินการอบรมหัวหน้าหน่วยงานความปลอดภัยเป็นการชั่วคราว (3) ยกเลิกการให้ความเห็นชอบเป็นหน่วยงานอบรมหัวหน้าหน่วยงานความปลอดภัยผู้มีอํานาจลงนาม - ประกาศ ณ วันที่ 22 กุมภาพันธ์ พ.ศ. 2551 ผดุงศักดิ์ เทพหัสดิน ณ อยุธยาอธิบดีกรมสวัสดิการและคุ้มครองแรงงาน